**Informácia o spracúvaní osobných údajov**

**Pre informačný systém: IS prevádzkovanie pohrebiska**

**Informácia o spracúvaní osobných údajov dotknutých osôb podľa §19 a §20 Zákona č.18/2018Z.z. o ochrane osobných údajov a o zmene a doplnení niektorých zákonov (ďalej len „zákon“) a čl. 13 a 14 Nariadenia Európskeho parlamentu a rady (EU) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „nariadenie“)**

Cieľom tejto informácie je poskytnúť Vám informácie o tom, aké osobné údaje spracúvame, ako s nimi zaobchádzame, na aké účely ich používame, komu ich môžeme poskytnúť, kde môžete získať informácie o Vašich osobných údajoch a uplatniť Vaše práva pri spracúvaní osobných údajov.

1. **Kontaktné údaje zodpovednej osoby pre dohľad nad spracúvaním osobných údajov:**

zodpovednaosoba1@gmail.com

1. **Identifikácia spracúvaných osobných údajov dotknutých osôb**

**Osobné údaje** fyzickej osoby uvedené v evidencii **v rozsahu** meno, priezvisko a dátum úmrtia osoby, ktorej ľudské ostatky sú uložené v hrobovom mieste, dátum uloženia ľudských pozostatkov alebo ľudských ostatkov s uvedením hrobového miesta a hĺbky pochovania, záznam o nebezpečnej chorobe, ak mŕtvy, ktorého ľudské pozostatky sa uložili do hrobu alebo hrobky, bol nakazený nebezpečnou chorobou ,meno, priezvisko a adresu miesta trvalého pobytu, ak je nájomcom fyzická osoba.

1. **Identifikácia zdroja, z ktorého boli osobné údaje získané**

Priamo od dotknutej osoby, alebo jej zákonného zástupcu osobne.

Od iných osôb so súhlasom dotknutej osoby, pokiaľ je to nevyhnutné pre plnenie zmluvy, alebo splnenie zákonnej povinnosti

Od iných oprávnených subjektov, ktoré sa riadia podľa osobitných predpisov

1. **Účel spracúvania osobných údajov a právny základ spracúvania**

Prevádzkovateľ spracúva osobné údaje za účelom vedenia evidencie pohrebiska, na evidenciu hrobových miest na základe zákona č. 131/2010 Z. z. o pohrebníctve.

**Oprávnené záujmy prevádzkovateľa, alebo tretej strany**

Spracúvanie osobných údajov za účelom oprávnených záujmov prevádzkovateľa, alebo tretej strany sa nevykonáva.

1. **Identifikácia príjemcov, kategórie príjemcov**

Prevádzkovateľ môže poskytnúť osobné údaje:

Sprostredkovateľom, ktorí sa zmluvne zaviazali prijať primerané záruky zachovania ochrany spracúvaných osobných údajov na základe sprostredkovateľskej zmluvy podľa § 34 ods. 3 zákona 18/2018 o ochrane osobných údajov, nasledovne:

Oprávneným subjektom (inštitúciám/organizáciám) podľa osobitného právneho predpisu (napr. orgány činné v trestnom konaní, a pod.)

|  |  |
| --- | --- |
| Úrad verejného zdravotníctva Slovenskej republiky | na základe zákona č. 131/2010 Z. z. o pohrebníctve |
| Iný subjekt  | Na základe všeobecného záväzného právneho predpisu v zmysle § 13 ods. 1 zákona č. 18/2018 Z. z. o ochrane osobných údajov a o zmene a doplnení niektorých zákonov |

So súhlasom dotknutej osoby, alebo na jeho príkaz môžu byť osobné údaje poskytnuté ďalším príjemcom.

1. **Prenos osobných údajov do tretej krajiny / medzinárodnej organizácii**

Prenos do tretích krajín, alebo medzinárodných organizácií sa nevykonáva.

1. **Doba uchovávania osobných údajov**

Prevádzkovateľ spracúva osobné údaje po dobu nevyhnutnú na splnenie účelu, najviac však po dobu uvedenú v registratúrnom poriadku.

1. **Práva dotknutej osoby**

Dotknutá osoba má právo požadovať od prevádzkovateľa prístup k osobným údajom, ktoré sú o nej spracúvané, právo na opravu osobných údajov, právo na vymazanie, alebo obmedzenie spracúvania osobných údajov, právo namietať voči spracúvaniu osobných údajov, právo na neúčinnosť automatizovaného individuálneho rozhodovania vrátane profilovania, právo na prenosnosť osobných údajov, ako aj právo podať návrh na začatie konania dozornému orgánu. V prípade ak prevádzkovateľ spracúva osobné údaje na základe súhlasu dotknutej osoby, dotknutá osoba má právo kedykoľvek svoj súhlas so spracúvaním osobných údajov odvolať. Odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním. Dotknutá osoba môže uplatniť svoje práva zaslaním emailu na adresu: zodpovednaosoba1@gmail.com, alebo písomne na adresu prevádzkovateľa.

1. **Povinnosť poskytnutia osobných údajov**

Dotknutá osoba poskytuje svoje osobné údaje dobrovoľne, na základe súhlasu.

Poskytnutie osobných údajov je zákonnou požiadavkou /zmluvnou požiadavkou, resp. požiadavkou ktorá je potrebná na uzavretie zmluvy. Dotknutá osoba má povinnosť poskytnúť osobné údaje.

1. **Profilovanie**

Prevádzkovateľ nespracúva osobné údaje profilovaním, ani obdobným spôsobom založenom na automatizovanom individuálnom rozhodovaní.